මෙලෙස ඉදිරිපත් කරන නිර්දේශ සලකා බලා රට ඉදිරියට පවත්වාගෙන යාමට අදාළ විවිධ මාර්ගෝපදේශ සේවා සීමාවන් සම්බන්ධයෙන් කොවිඩ් කමිටු රැස්වීමේ දී අවධානය යොමු කරනු ඇති.කොරෝනා ව්‍යාප්තිය ඉහළ යෑමත් සමඟ නිරෝධායන ඇඳිරි නීතිය ඉකුත් අගෝස්තු 18 වනි දා රාත්‍රී 10 සිට දිවයිනට ම බලපැවැත්වෙන පරිදි පනවනු ලැබූ අතර, එය අවස්ථා කිහිපයක දී දීර්ඝ කරනු ලැබුවා.කෙසේ වෙතත් ශ්‍රී ලංකා විශේෂඥ වෛද්‍යවරුන්ගේ සංගමය නිවේදනයක් නිකුත් කරමින් ඉල්ලා ඇත්තේ, දැනට පනවා ඇති නිරෝධායන ඇඳිරි නීතිය ලබන මස පළමු සතිය දක්වා තවදුරටත් දීර්ඝ කරන ලෙසයි.මේ අතර නව කොරෝනා ආසාදිතයින් 2,271 දෙනෙකු ඊයේ හඳුනාගැනීමත් සමඟ මෙරට සමස්ත ආසාදිතයින් සංඛ්‍යාව 498,694 ක් දක්වා ඉහළ ගියා.